PATVIRTINTA

 Panevėžio r. Dembavos progimnazijos

 direktoriaus 2022 m. vasario 28 d.

 įsakymu Nr. V1-19

**PANEVĖŽIO R. DEMBAVOS PROGIMNAZIJA**

**PANEVĖŽIO R. PRADINIŲ KLASIŲ MOKINIŲ, KURIEMS TEIKIAMA ŠVIETIMO PAGALBA, KŪRYBINIO PROJEKTO „SUKURK IR NUPIEŠK MĮSLĘ“** **NUOSTATAI**

**I SKYRIUS**

**BENDROSIOS NUOSTATOS**

 1. Panevėžio r. pradinių klasių mokinių, kuriems teikiama švietimo pagalba, kūrybinio projekto „Sukurk ir nupiešk mįslę“ (toliau – Projektas) nuostatai reglamentuoja projekto tikslą, uždavinius, dalyvius, organizavimo tvarką.

 2. Projektą organizuoja Panevėžio r. Dembavos progimnazijos logopedė metodininkė Eglė Mačinskienė ir specialioji pedagogė Edita Murinienė, el. paštas kuriuirpiesiu@gmail.com.

 3. Partneris – Panevėžio rajono švietimo centras.

**II SKYRIUS**

**PROJEKTO TIKSLAS IR UŽDAVINIAI**

 3. Tikslas. Skatinant saviraišką, ugdyti mokinių kalbinius gebėjimus.

4. Uždaviniai:

4.1. lavinti mokinių kalbą, ugdant pastabumą ir vaizduotę;

4.2. kuriant ir iliustruojant mįsles, sudaryti sąlygas atsiskleisti mokinių kūrybinei saviraiškai, skatinti kritinį mąstymą, planuoti ir įgyvendinti sumanymus;

 4.3. tobulinti mokinių skaitymo įgūdžius;

 4.4. aktyvinti Panevėžio rajono švietimo pagalbos specialistų bendradarbiavimą.

**III SKYRIUS**

**PROJEKTO DALYVIAI**

 5. Projekte kviečiami dalyvauti Panevėžio rajono mokyklų pradinių klasių mokiniai, kuriems teikiama švietimo pagalba, ir juos ugdantys švietimo pagalbos specialistai (logopedai, specialieji pedagogai, socialiniai pedagogai, psichologai).

**IV SKYRIUS**

**PROJEKTO ORGANIZAVIMAS**

 6. Projektas vykdomas **2022 m. kovo 14–31 d.**

 7. Projekto dalyviai, Panevėžio rajono mokyklų pradinių klasių mokiniai, kuriems teikiama švietimo pagalba, kuria mįsles, o jų įminimus nupiešia pasirinkta technika ant A4 formato lapo. **Mokyklos pavadinimas, mokinio vardas, mįslė ir mįslės įminimas** (įminimas užrašomas rašant nuo žodžio pabaigos, pvz.: GĖLĖ – ĖLĖG, PAVASARIS – SIRASAVAP), išspausdinami Times New Roman šriftu 14 pt dydžio pajuodintomis didžiosiomis raidėmis ant maždaug 10 x 5 cm dydžio balto popieriaus kortelės. Kortelė priklijuojama dešiniajame kūrybinio darbelio kampe. Darbelis nufotografuojamas, nuotrauka išsaugoma JPG formatu ir siunčiama organizatoriams
el. paštu kuriuirpiesiu@gmail.com.

 Pradinių klasių mokinių, kuriems teikiama švietimo pagalba, dalyvavimą Projekte inicijuoja, jiems pataria ir kartu dalyvauja kūrybiniame procese mokyklų švietimo pagalbos specialistai.

 8. Švietimo pagalbos specialistai, dalyvaujantys Projekte, pildo dalyvio anketą (priedas). Ją atsiunčia kartu su kūrybinio darbelio nuotrauka el. paštu kuriuirpiesiu@gmail.com.

 9. Pateikiamų kūrybinių darbų nuotraukų iš įstaigos skaičius neribojamas.

**V SKYRIUS**

**BAIGIAMOSIOS NUOSTATOS**

 10. Iš Projekto vykdymo metu pateiktų kūrybinių darbų nuotraukų sudaryta elektroninė mįslių knygelė viešinama Panevėžio r. Dembavos progimnazijos interneto svetainėje [www.dembavosprogimnazija.lt](http://www.dembavosprogimnazija.lt) nuo **2022 m. balandžio 6 d.**

 11. Pateikdami darbus, autoriai tampa Projekto dalyviais ir suteikia organizatoriams teisę juos viešinti elektroninėje erdvėje.

 12. Panevėžio rajono mokyklų pradinių klasių mokiniams, kuriems teikiama švietimo pagalba, dalyvavusiems Projekte, bus įteiktos Panevėžio r. Dembavos progimnazijos padėkos, o švietimo pagalbos specialistams – padėkos ir pažymos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Panevėžio r. pradinių klasių mokinių, kuriems teikiama švietimo pagalbą, kūrybinio projekto „Sukurk ir nupiešk mįslę“ nuostatų

priedas

**DALYVIO ANKETA**

|  |  |  |  |  |
| --- | --- | --- | --- | --- |
| Eil.Nr.  | Mokinio vardas, pavardė | Klasė | Mokykla | Švietimo pagalbos specialisto pareigos, vardas, pavardė |
|  |   |   |   |  |
|  |   |   |   |  |
|   |   |   |   |  |
|   |   |   |   |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_